Aktori Gary Sinise mbështet veteranët e ushtrisë amerikane
Zëri i Amerikës foli me aktorin Sinise për librin e tij të ri "American Grateful" dhe përpjekjet e tij për të ndihmuar ata që i shërbejnë vendit të tyre
Ndërsa Gary Sinise është më i njohur për punën e tij si aktor në skenë, filma dhe televizion, puna e tij larg kamerave ka fituar respektin e shumë ushtarëve amerikanë. Korrespondenti i Zërit të Amerikës, Kane Farabaugh foli me aktorin për librin e tij të ri dhe udhëtimin e tij për të nderuar dhe mbështetur ata që i shërbejnë vendit. Bryan Anderson ishte pranë përfundimit të shërbimit të tij të dytë, një vjeçar në Irak me ushtrinë amerikane kur arriti një pikë kthese. Një pajisje shpërthyese e improvizuar, çau makinën që Anderson po drejtonte. Plagët e lanë atë me një krah dhe dorë të dëmtuar rëndë. Evakuimi i Andersonit nga fusha e betejës shënoi fillimin e një rimëkëmbjeje të gjatë në Qendrën Mjekësore të Ushtrisë Walter Reed në Uashington. Gjatë trajtimit dhe përpjekjeve të tij për të mësuar të ecë me proteza, ai takoi shumë njerëz të famshëm. Por njëri prej i tyre la përshtypje të mira për Andersonin. Roli i tij si "Lejtnant Dan" Taylor në filmin "Forrest Gump" e bëri atë një figurë të pëlqyer nga shumë veteranë të luftës në Vietnam, dhe në vitin 1994 aktori mori pjesë në Konventën Kombëtare të Veteranëve me aftësi të Kufizuar të Luftës së Vietnamit. Ishte një thirrje për veprim për aktorin Sinise, i cili, pavarësisht se nuk kishte shërbyer vetë në ushtri, donte të sigurohej që mësimet e vështira të Luftës së Vietnamit të mos përsëriteshin nga brezat e ri. Sot, aktori Sinise tregon vlerësimin e tij për punën e ushtrarëve dhe të veteranëve përmes iniciativave që përfshijnë ndërtimin e shtëpive për të plagosurit në luftë. Këto janë pjesë e programit RISE të Fondacionit Gary Sinise. Për të ndihmuar në grumbullimin e fondeve, aktori Sinise organizon koncerte në vende të ndryshme të botës me grupin "Lt. Dan Band". Jeta e tij brenda dhe jashtë skenës, që filloi në Teatrin Steppenwolf që ai themeloi në Çikago, është përfshirë në librin e tij të ri "American Grateful" (“Amerikani Mirënjohës”) dhe është motivi për realizimin e një videoje, tani virale, që shfaq shumë figura të njohura amerikane që lavdërojnë aktorin Sinise për shërbimin e tij ndaj të tjerëve. Bryan Anderson, i cili ka luajtur përkrah aktorit Sinise në serialin televiziv "CSI: New York" dhe tani shërben si ambasador për Fondacionin Gary Sinise, është në fazat e hershme të ndërtimit të një shtëpie të posaçme për gjendjen e tij shëndetësore falë programit RISE. Ai thotë se veteranët si ai janë mirënjohës për vëmendjen dhe mbështetjen e aktorit Sinise. Shumë prej tyre ende shërbejnë në vende si Afganistani, Iraku dhe Siria. Dhe organizatat si Fondacioni Gary Sinise nderojnë shërbimin dhe sakrificën e tyre pas kthimit beteja e luftës.